钦定古今图书集成/历象汇编/岁功典/第054卷 > 《农政全书》 > 农事占候
## 钦定古今图书集成/历象汇编/岁功典/第054卷 > 《农政全书》 > 农事占候

六月初一一剂雨，夜夜风潮到立秋。六月盖夹被，
田里不生米。六月西风吹遍草，八月无风秕子稻。

“处暑雨不通，白露枉相逢。” 三伏中，大热冬必多。

雨雪蝍蟟，蝉叫稻生芒。六月有水，谓之贼水，言
不当有也。小暑日晴雨，亦要看交时最紧。六月
初三日略得雨，主秋旱，收干稻。苏秀人云：“此日略得
雨，则西山及南海不斫簥竿。初三日雨难槁稻。”谚
云：“六月初三晴，山篠尽枯零。六月初三一阵雨，夜夜
风潮到立秋。”小暑日雨名黄梅颠倒转，主水东南
风及成块白云起至半月，舶棹风主水退兼旱，无南
风则无舶棹风，水卒不能退。谚云：“舶棹风，云起，旱魃
精，空欢喜仰面看青天，头巾落在麻坼里。”东坡诗云：
“三时已断黄梅雨，万里初来舶棹风。”正此日也。谚
云：“六月不热，五谷不结。”老农云：“三伏中槁稻”，天气又
当下壅时最要晴，晴则热故也。又云：“六月盖夹被，田
里无张屁。”言凉冷则雨多，雨多则水大，没田无疑矣。
又云：“伏里西北风，腊里船不通。主冬冰坚，秋稻秕。”又
云：“六月无蝇，新旧相登米价平。”夏秋之交，稿稻还。
水后喜雨，谚云：“夏末秋初一剂雨，赛过唐朝一囤珠。”
言及时雨绝胜无价宝也。谚云：“秋前生虫，损一茎
发一茎，秋后生虫，损了一茎，无了一茎。”螟蟊《螣贼》是
也。